REPUBLIKA SRBIJA

NARODNA SKUPŠTINA

01 Broj 06-2/127-16

22. jun 2016. godine

B e o g r a d

**Z A P I S N I K**

**PRVE SEDNICE NARODNE SKUPŠTINE REPUBLIKE SRBIJE, ODRŽANE 3, 6. i 22. JUNA 2016. GODINE**

Prva sednica Narodne skupštine počela je u 10 časova i 10 minuta.

Prvoj sednici Narodne skupštine, u skladu sa članom 3. Poslovnika Narodne skupštine, predsedavao je Dragoslav Mićunović, najstariji narodni poslanik, kome su u radu pomagali po jedan, najmlađi, narodni poslanik sa četiri izborne liste koje su dobile najveći broj poslaničkih mesta, i to: Ivana Nikolić, najmlađi narodni poslanik sa Izborne liste ALEKSANDAR VUČIĆ – SRBIJA POBEĐUJE, Stefana Miladinović, najmlađi narodni poslanik sa Izborne liste IVICA DAČIĆ – "Socijalistička partija Srbije (SPS), Jedinstvena Srbija (JS) – Dragan Marković Palma", Aleksandra Belačić, najmlađi narodni poslanik sa Izborne liste DR VOJISLAV ŠEŠELj – SRPSKA RADIKALNA STRANKA i Miloš Bošković, najmlađi narodni poslanik sa Izborne liste DOSTA JE BILO – SAŠA RADULOVIĆ, kao i Branko Marinković, zamenik generalnog sekretara Narodne skupštine.

Otvarajući Prvu sednicu Narodne skupštine, predsedavajući je čestitao narodnim poslanicima na izboru i poverenju koje su im ukazali građani Republike Srbije i poželeo im uspeh u budućem radu, nakon čega je izvedena himna "Bože pravde".

Predsedavajući je obavestio da sednici, pored narodnih poslanika, prisustvuju i članovi Republičke izborne komisije.

Predsedavajući je obavestio da, prema podacima kojima raspolaže Služba Narodne skupštine, Prvoj sednici prisustvuje 201 narodni poslanik i da, saglasno članu 105. stav 1. Ustava Republike Srbije i članu 88 stav 5. Poslovnika Narodne skupštine, postoje uslovi za rad i odlučivanje.

Predsedavajući je podsetio da Narodna skupština na Prvoj sednici radi po dnevnom redu koji je određen članom 101. Ustava Republike Srbije, članom 16. Zakona o Narodnoj skupštini i članom 4. Poslovnika Narodne skupštine.

Saglasno navedenim odredbama, tako određeni dnevni red je sledeći:

**1. Potvrđivanje mandata narodnih poslanika,**

**2. Izbor predsednika Narodne skupštine,**

**3. Izbor potpredsednika Narodne skupštine,**

**4. Imenovanje generalnog sekretara Narodne skupštine i**

**5. Izbor članova radnih tela Narodne skupštine.**

Zatim je Narodna skupština prešla na rad po dnevnom redu.

**1. tačka dnevnog reda - POTVRĐIVANjE MANDATA NARODNIH POSLANIKA**

Predsedavajući je podsetio narodne poslanike na odredbe čl. 5. i 6. Poslovnika Narodne skupštine, kojima je propisan način i postupak potvrđivanja mandata narodnih poslanika u Narodnoj skupštini, kao i na odredbu člana 101. stav 4. Ustava Republike Srbije, prema kojoj je Narodna skupština konstituisana potvrđivanjem mandata dve trećine narodnih poslanika.

Nakon toga, predsedavajući je predložio da se u Komisiju za utvrđivanje saglasnosti uverenja o izboru za narodnog poslanika sa Izveštajem Republičke izborne komisije o sprovedenim izborima za narodne poslanike Narodne skupštine, izaberu narodni poslanici:

1. Katarina Rakić, izabrana sa Izborne liste ALEKSANDAR VUČIĆ – SRBIJA POBEĐUJE,

2. Marjana Maraš, izabrana sa Izborne liste IVICA DAČIĆ – „Socijalistička partija Srbije (SPS), Jedinstvena Srbija (JS) – Dragan Marković Palma“ i

3. Nataša Jovanović, izabrana sa Izborne liste DR VOJISLAV ŠEŠELj – SRPSKA RADIKALNA STRANKA.

Narodni poslanici su, većinom glasova (od 242 prisutna narodna poslanika, 204 su glasala za, dva protiv, sedam se uzdržalo, a 29 nije glasalo), prihvatili ovaj predlog, čime je obrazovana Komisija za utvrđivanje saglasnosti uverenja o izboru za narodnog poslanika sa Izveštajem Republičke izborne komisije o sprovedenim izborima za narodne poslanike Narodne skupštine.

Predsedavajući je obavestio narodne poslanike da će Komisija odmah održati sednicu u sali I u parteru, da prekida rad sednice do prijema Izveštaja Komisije za utvrđivanje saglasnosti uverenja o izboru za narodnog poslanika sa Izveštajem Republičke izborne komisije o sprovedenim izborima za narodne poslanike Narodne skupštine i da će Narodna skupština sa radom nastaviti nakon pauze od 30 minuta.

Posle pauze, sednica je nastavljena u 11 časova i 35 minuta.

Predsedavajući je podsetio narodne poslanike da su uz saziv ove sednice primili Izveštaj Republičke izborne komisije o sprovedenim izborima za narodne poslanike Narodne skupštine, kao i da im je, pre nastavka sednice, uručen Izveštaj Komisije za utvrđivanje saglasnosti uverenja o izboru za narodnog poslanika sa Izveštajem Republičke izborne komisije o sprovedenim izborima za narodne poslanike Narodne skupštine.

Nakon što je izvestilac Komisije, Katarina Rakić, obavestila da je svih 250 uverenja o izboru za narodne poslanike u saglasnosti sa Izveštajem Republičke izborne komisije o sprovedenim izborima za narodne poslanike Narodne skupštine, predsedavajući je, saglasno članu 27. stav 5. Zakona o izboru narodnih poslanika i članu 6. Poslovnika Narodne skupštine, na osnovu Izveštaja Komisije za utvrđivanje saglasnosti uverenja o izboru za narodnog poslanika sa Izveštajem Republičke izborne komisije o sprovedenim izborima za narodne poslanike Narodne skupštine, konstatovao da je Republička izborna komisija podnela Izveštaj o sprovedenim izborima i da je svih 250 uverenja o izboru za narodne poslanike u saglasnosti sa Izveštajem Republičke izborne komisije o sprovedenim izborima za narodne poslanike Narodne skupštine, čime je potvrđen mandat svim narodnim poslanicima.

Na taj način, potvrđen je mandat za 250 sledećih narodnih poslanika: Aleksić Miroslav, Antić Aleksandar, Arsenović Konstantin, Arsić Veroljub, Atlagić prof. dr Marko, Babić Vlado, Bajatović Dušan, Barišić Dragana, Bačevac dr Muamer, Belačić Aleksandra, Bečić mr Igor, Bićanin Milena, Blagojević Marko, Blažić dr Branislav, Bogatinović Žarko, Bogdanović Goran, Bogosavljević-Bošković prof. dr Snežana, Božić Nenad, Božović Balša, Bojanić Zoran, Bojić Dubravko, Bojić prof. dr Milovan, Borković Dušan, Bošković Miloš, Broz Josip, Bukvić dr Danica, Bulatović Slaviša, Veljković Dragan, Videnović Maja, Vlahović Sonja, Vrcelj Živko, Vujadinović Milimir, Vujić Vojislav, Vukadinović Đorđe, Vukomanović dr Dijana, Vučković Nataša, Gavrilović Marko, Gajić Gorica, Gojković Žika, Gojković Maja, Grubor Borka, Grujić Mladen, Davidovac Tijana, Damjanović Miljan, Dačić Ivica, Delić Božidar, Dragišić prof. dr Zoran, Drecun Milovan, Đokić Zvonimir, Đukanović Vladimir, Đukić-Dejanović prof. dr Slavica, Đurić Vladimir, Đurišić Marko, Đurović Aleksandra, Žarić Kovačević Jelena, Živković Zoran, Žigmanov Tomislav, Zagrađanin Vladan, Zeljug Marko, Zukorlić Muamer, Imamović Enis, Jankov Ratko, Jančić Radovan, Janjušević Krsto, Janjušević Marija, Jevđić Marija, Jevtić Jovica, Jevtović Vukojičić Milanka, Jerkov Aleksandra, Ješić Goran, Jovanović Branimir, Jovanović Dragan, Jovanović Jadranka, Jovanović Sp. Nataša, Jovanović St. Nataša, Jovanović Čedomir, Jojić Petar, Jokić Mihailo, Jolović Nikola, Jugović Aleksandar, Karanac Jasmina, Karić Dragomir, Karić Ivan, Karić Milanka, Knežević Blaža, Knežević Goran, Knežević prof. dr Milan, Kovač Elvira, Kovačević Borisav, Kovačević Goran, Kozić Svetlana, Komlenski Đorđe, Kompirović Stanija, Konstantinović Nenad, Korać dr Žarko, Kosanić Đorđe, Kostić Dragana, Kostić mr Ivan, Kostić Radmilo, Krasić Zoran, Krivokapić Milovan, Krkobabić Milan, Krlić Mirko, Kružević Srđan, Lazanski Miroslav, Lazić Nada, Lakatoš Ljibuška, Laketić Darko, Lapčević Milan, Linta Miodrag, Ljajić Rasim, Ljubenović Tomislav, Majkić Aleksandra, Maletić Aleksandra, Malušić Ljiljana, Mandić Momčilo, Manojlović Ivan, Maraš Marjana, Marinković prof. dr Vladimir, Marjanović Vesna, Markićević Miroslav, Marković Aleksandar, Marković Vesna, Marković Dragan, Martinović dr Aleksandar, Matić Veroljub, Macura Tatjana, Mačužić Maja, Mijailović Ostoja, Mijatović Jelena, Mijatović dr Milorad, Miladinović Stefana, Milekić Zoran, Milenković mr Marko, Miletić Milija, Milić Nenad, Milićević Đorđe, Milojević Milosav, Milojičić Radoslav, Mirčić Milorad, Mićin Žarko, Mićić Nataša, Mićunović Dragoljub, Mihailović Vacić Nataša, Mihajlović Branislav, Mihajlović Ljiljana, Mihajlović Miletić, Mihajlovska Ljupka, Mladenović Andreja, Mrdaković Todorović Ljubica, Mrkonjić Milutin, Nikolić Goran, Nikolić Dejan, Nikolić Ivana, Nikolić Jasmina, Nikolić Vukajlović Vesna, Nikolić Pavlović Svetlana, Nogo Srđan, Obradović Bogdan, Obradović Boško, Obradović prof. dr Žarko, Obradović Jasmina, Obradović Marija, Ognjanović Olivera, Omerović Meho, Orlić Vladimir, Ostojić Jovo, Pavlović Dušan, Pavlović Sonja, Pajtić Bojan, Palalić Jovan, Pantić Pilja Biljana, Pantović Ognjen, Papuga Olena, Parezanović Marko, Pastor Balint, Paunović Snežana, Pek Zoltan, Perić Sreto, Petković Vladimir, Petrović Dušan, Petrović Mira, Petrović Petar, Petrović B. Snežana, Petrović R. Snežana, Pešić Olivera, Predić Gordana, Radeta Vjerica, Radičević Dalibor, Radojičić Zoran, Radulović Saša, Rakić Katarina, Rakonjac Vesna, Rakonjac dr Ljubinko, Rančić Branimir, Rašković Ivić dr Sanda, Repac Desanka, Ristić Marina, Ristić Slaviša, Rističević Marijan, Rubaković Biljana, Ružić Branko, Savić Nikola, Savkić Dragan, Stamenković Branka, Stanković Zdravko, Stanković Miroljub, Stanković-Đuričić Miroslava, Stanojević Velimir, Stevanović Aleksandar, Stevanović Ana, Stevanović Veroljub, Stević Zvonimir, Stojadinović Danijela, Stojiljković Ivana, Stojković Dušica, Stojmirović prof. dr Ljubiša, Stošić Hadži Milorad, Sušec Željko, Tarbuk Duško, Tepić Marinika, Tomašević Damnjanović Tanja, Tomić Aleksandra, Tončev Ivica, Tončev Novica, Torbica Bojan, Turk Milena, Ćirić Ana, Ćirić Goran, Ćorilić Milena, Ugljanin dr Sulejman, Fehratović Jahja, Filipović Srbislav, Filipovski Dubravka, Fremond Arpad, Hasani Fatmir, Cokić Radoslav, Čabradi Goran, Čabraja Aleksandra, Čanak Nenad, Čolaković Momo, Čomić Gordana, Čotrić Aleksandar, Šarović Nemanja, Ševarlić prof. dr Miladin, Šešelj prof. dr Vojislav, Šormaz Dragan i Šulkić Dejan.

Pošto je potvrđen mandat svim narodnim poslanicima, predsedavajući je, saglasno članu 101. stav 4. Ustava Republike Srbije, konstatovao da je Narodna skupština konstituisana.

Nakon toga, narodni poslanici su, saglasno članu 17. Zakona o Narodnoj skupštini, položili zakletvu.

Zatim je predsedavajući odredio pauzu u trajanju od jednog časa, kako bi u tom vremenu bile obrazovane poslaničke grupe i bili podneti predlozi za predsednika, potpredsednike, generalnog sekretara i članove i zamenike članova radnih tela Narodne skupštine.

Posle pauze, sednica je nastavljena u 14 časova i 5 minuta.

Predsedavajući je obavestio da su u Narodnoj skupštini, saglasno članu 22. Poslovnika, konstituisane sledeće poslaničke grupe:

- Poslanička grupa Srpska napredna stranka. Za predsednika Poslaničke grupe određen je narodni poslanik dr Aleksandar Martinović, a za njegovog zamenika narodni poslanik dr Vladimir Orlić,

- Poslanička grupa Socijalistička partija Srbije (SPS). Za predsednika Poslaničke grupe određen je narodni poslanik Ivica Dačić, a za njegovog zamenika narodni poslanik Aleksandar Antić,

- Poslanička grupa Srpska radikalna stranka. Za predsednika Poslaničke grupe određen je narodni poslanik prof. dr Vojislav Šešelj, a za njegovog zamenika narodni poslanik Nemanja Šarović,

- Poslanička grupa Dosta je bilo. Za predsednika Poslaničke grupe određen je narodni poslanik Saša Radulović, a za njegovog zamenika narodni poslanik Aleksandar Stevanović,

- Poslanička grupa Demokratska stranka. Za predsednika Poslaničke grupe određen je narodni poslanik Bojan Pajtić, a za njegovog zamenika narodni poslanik Nataša Vučković,

- Poslanička grupa Socijaldemokratska partija Srbije. Za predsednika Poslaničke grupe određen je narodni poslanik dr Milorad Mijatović, a za njegovog zamenika narodni poslanik Milena Bićanin,

- Poslanička grupa Partija ujedinjenih penzionera Srbije (PUPS). Za predsednika Poslaničke grupe određen je narodni poslanik Milan Krkobabić,

- Poslanička grupa Dveri. Za predsednika Poslaničke grupe određen je narodni poslanik Boško Obradović, a za njegovog zamenika narodni poslanik Srđan Nogo,

- Poslanička grupa Demokratska stranka Srbije. Za predsednika Poslaničke grupe određena je narodni poslanik dr Sanda Rašković-Ivić, a za njenog zamenika narodni poslanik Milan Lapčević,

- Poslanička grupa Jedinstvena Srbija.Za predsednika Poslaničke grupe određen je narodni poslanik Dragan Marković, a za njegovog zamenika narodni poslanik Petar Petrović,

- Poslanička grupa Liberalno demokratska partija – SDA Sandžaka.Za predsednika Poslaničke grupe određen je narodni poslanik Čedomir Jovanović, a za njegovog zamenika narodni poslanik Enis Imamović,

- Poslanička grupa Nova Srbija. Za predsednika Poslaničke grupe određen je narodni poslanik Velimir Stanojević, a za njegovog zamenika narodni poslanik Dubravka Filipovski,

-Poslanička grupa Savez vojvođanskih Mađara – Partija za demokratsko delovanje. Za predsednika Poslaničke grupe određen je narodni poslanik Balint Pastor, a za njegovog zamenika narodni poslanik Fatmir Hasani,

- Poslanička grupa Pokret socijalista – Narodna seljačka stranka – Ujedinjena seljačka stranka. Za predsednika Poslaničke grupe određen je narodni poslanik Đorđe Komlenski, a za njegovog zamenika narodni poslanik Marijan Rističević,

- Poslanička grupa Liga socijaldemokrata Vojvodine – Zelena stranka. Za predsednika Poslaničke grupe određen je narodni poslanik Nenad Čanak, a za njegovog zamenika narodni poslanik Goran Čabradi,

- Poslanička grupa Socijaldemokratska stranka. Za predsednika Poslaničke grupe određen je narodni poslanik Marko Đurišić, a za njegovog zamenika narodni poslanik Miroslav Aleksić.

Zatim je Narodna skupština nastavila rad i prešla na **2. tačku dnevnog reda –** **IZBOR PREDSEDNIKA NARODNE SKUPŠTINE.**

Predsedavajući je obavestio da je, u skladu sa članom 9. Poslovnika Narodne skupštine, primio jedan predlog kandidata za predsednika Narodne skupštine i da je za predsednika Narodne skupštine predložena narodni poslanik Maja Gojković, izabrana sa Izborne liste ALEKSANDAR VUČIĆ – SRBIJA POBEĐUJE.

Predstavnik predlagača, narodni poslanik dr Aleksandar Martinović, obrazložio je predlog.

U pretresu su učestvovali narodni poslanici: prof. dr Vojislav Šešelj, predsednik Poslaničke grupe Srpska radikalna stranka, Marko Đurišić, predsednik Poslaničke grupe Socijaldemokratska stranka, predstavnik predlagača (replicirao mu je narodni poslanik prof. dr Vojislav Šešelj, nakon čega su se za reč i repliku javljali predstavnik predlagača i narodni poslanik prof. dr Vojislav Šešelj), Balint Pastor, predsednik Poslaničke grupe Savez vojvođanskih Mađara – Partija za Demokratsko Delovanje i Bojan Pajtić, predsednik Poslaničke grupe Demokratska stranka (nakon čijeg izlaganja se za reč javio predstavnik predlača, a replicirao mu je narodni poslanik Bojan Pajtić).

Predsedavajući je, saglasno članu 27. i članu 87. st. 2. i 3. Poslovnika, produžio rad sednice Narodne skupštine i posle 18,00 časova, nakon čega su se za reč, po Poslovniku, javili narodni poslanici: Boško Obradović (za repliku na izlaganje predstavnika predlagača), dr Aleksandar Martinović (ukazao je na povredu člana 107. Poslovnika) i Bojan Pajtić (za repliku na izlaganje predstavnika predlagača). Zatim se za reč javio predstavnik predlagača, a po Poslovniku, narodni poslanici: Milan Lapčević (ukazao je na povredu člana 103. Poslovnika, a objašnjenje je dao predsedavajući), Bojan Pajtić i prof. dr Vojislav Šešelj (za replike na izlaganje predstavnika predlagača, nakon čega se za reč javio predstavnik predlagača, a replicirao mu je narodni poslanik prof. dr Vojislav Šešelj), Jasmina Nikolić (ukazala je na povredu člana 106. Poslovnika, a objašnjenje je dao predsedavajući), Maja Gojković (ukazala je na povrede čl. 104. i 107. Poslovnika, a nakon objašnjenja koje je dao predsedavajući, ukazala je i na povredu člana 7. stav 1. Poslovnika, a objašnjenje je dao predsedavajući), Aleksandra Jerkov (ukazala je na povredu člana 103. Poslovnika) i Maja Gojković (ukazala je na povrede člana 27. i člana 103. stav 2. Poslovnika), nakon čega je predsedavajući odredio pauzu u trajanju od 10 minuta.

Posle pauze, sednica je nastavljena u 17 časova i 15 minuta.

U nastavku pretresa učestvovala je narodni poslanik dr Sanda Rašković Ivić, predsednik Poslaničke grupe Demokratska stranka Srbije (u toku čijeg izlaganja je predsedavajući izrekao opomenu narodnom poslaniku Veroljubu Arsiću), nakon čega su se za reč, po Poslovniku, javili narodni poslanici: Maja Gojković (ukazala je na povrede čl. 106, 107, 108. i 109. Poslovnika, a zatim i na povredu člana 27. Poslovnika, a objašnjenje je dao predsedavajući), Vladimir Đukanović (ukazao je na povredu člana 107. Poslovnika i zatražio da se Narodna skupština u Danu za glasanje izjasni o tome) i mr Igor Bečić (koji nije naveo član Poslovnika na koji se povreda odnosi). Zatim se za reč javio predstavnik predlagača, a po Poslovniku, narodni poslanici: Srđan Nogo (ukazao je na povrede čl. 106. i 107. Poslovnika i zatražio da se Narodna skupština u Danu za glasanje izjasni o navedenim povredama), Milan Lapčević (ukazao je na povrede čl. 108, 103. i 106. Poslovnika), Boško Obradović (ukazao je na povrede čl. 106. i 109. Poslovnika, a objašnjenje je dao predsedavajući), Tatjana Macura (ukazala je na povredu člana 108. stav 2. Poslovnika) i dr Sanda Rašković Ivić (za repliku na izlaganje predstavnika predlagača). Nakon toga, za reč se javio predstavnik predlaga, kome je replicirala narodni poslanik dr Sanda Rašković Ivić, a narodni poslanik Đorđe Vukadinović je ukazao na povredu člana 107. Poslovnika. Zatim se za reč ponovo javio predstavnik predlagača, kome je replicirao narodni poslanik Đorđe Vukadinović, a narodni poslanik Vladimir Đukanović je ukazao na povredu člana 107. Poslovnika, nakon čega su se za reč javili predstavnik predlagača, narodni poslanik Marija Obradović, koja je ukazala na povredu člana 109. Poslovnika, a narodni poslanik Đorđe Vukadinović je replicirao predstavniku predlagača koji se zatim javio za reč.

U nastavku pretresa učestvovali su narodni poslanici: Čedomir Jovanović, predsednik Poslaničke grupe Liberalno demokratska partija – SDA Sandžaka, Nenad Čanak, predsednik Poslaničke grupe Liga socijaldemokrata Vojvodine – Zelena stranka, Đorđe Komlenski, predsednik Poslaničke grupe POKRET SOCIJALISTA - NARODNA SELjAČKA STRANKA - UJEDINjENA SELjAČKA STRANKA, Saša Radulović, predsednik Poslaničke grupe „Dosta je bilo“ (nakon čega je narodni poslanik Veroljub Arsić ukazao na povredu člana 107. stav 1. Poslovnika, a objašnjenje je dao predsedavajući), Boško Obradović, predsednik Poslaničke grupe DVERI i predstavnik predlagača, kome je replicirao narodni poslanik prof. dr Vojislav Šešelj. Nakon toga, na povrede Poslovnika su ukazali narodni poslanici: Vladimir Đukanović (na povrede čl. 106. i 107. Poslovnika), Đorđe Vukadinović (na povredu člana 107. Poslovnika) i Marijan Rističević (na povrede čl. 27, 103, 106. i 107. Poslovnika), a zatim su se za replike na izlaganje predstavnika predlagača javili narodni poslanici Boško Obradović i Saša Radulović.

Prvog dana rada, sednica je završena u 19 časova i 55 minuta.

**Drugi dan rada – 6. jun 2016. godine**

Sednica je počela u 10 časova i 10 minuta.

Prvoj sednici Narodne skupštine, u skladu sa članom 3. Poslovnika Narodne skupštine, predsedavao je Dragoslav Mićunović, najstariji narodni poslanik, kome su u radu pomagali po jedan, najmlađi, narodni poslanik sa četiri izborne liste koje su dobile najveći broj poslaničkih mesta, i to: Ivana Nikolić, najmlađi narodni poslanik sa Izborne liste ALEKSANDAR VUČIĆ – SRBIJA POBEĐUJE, Stefana Miladinović, najmlađi narodni poslanik sa Izborne liste IVICA DAČIĆ – "Socijalistička partija Srbije (SPS), Jedinstvena Srbija (JS) – Dragan Marković Palma", Aleksandra Belačić, najmlađi narodni poslanik sa Izborne liste DR VOJISLAV ŠEŠELj – SRPSKA RADIKALNA STRANKA i Miloš Bošković, najmlađi narodni poslanik sa Izborne liste DOSTA JE BILO – SAŠA RADULOVIĆ, kao i Branko Marinković, zamenik generalnog sekretara Narodne skupštine.

Predsedavajući je konstatovao da, prema službenoj evidenciji, sednici prisustvuje 180 narodnih poslanika, a primenom elektronskog sistema za glasanje utvrđeno je da je u sali prisutno 197 narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Prema evidenciji Službe Narodne skupštine, sednici nisu prisustvovali, a nisu obavestili o sprečenosti, narodni poslanici: Dušan Borković, Žika Gojković, Muamer Zukorlić, Rasim Ljajić i Jahja Fehratović.

Zatim je Narodna skupština nastavila rad po **2. tački dnevnog reda – IZBOR PREDSEDNIKA NARODNE SKUPŠTINE.**

Nakon što su se za reč javili narodni poslanici: dr Aleksandar Martinović, predstavnik predlagača, prof. dr Vojislav Šešelj, predsednik Poslaničke grupe Srpska radikalna stranka, Đorđe Vukadinović (ukazao je na povredu člana 107. stav 1. Poslovnika, nakon čega je predsedavajući odgovorio narodnom poslaniku dr Aleksandru Martinoviću, povodom pitanja koja je pokrenuo u prethodnom javljanju), Maja Gojković, Saša Radulović (ukazao je na povredu člana 106. stav 1. Poslovnika), Dragan Šormaz (ukazao je na povredu člana 107. stav 2. Poslovnika) i dr Aleksandar Martinović (pozvao se na član 3. stav 1. Poslovnika, a objašnjenje je dao predsedavajući), u nastavku pretresa učestvovali su narodni poslanici: Dragan Marković, predsednik Poslaničke grupe Jedinstvena Srbija, Dubravka Filipovski, zamenik predsednika Poslaničke grupe NOVA SRBIJA (nakon čijeg izlaganja je narodni poslanik Dušan Pavlović ukazao na povredu člana 106. Poslovnika), Milan Krkobabić, predsednik Poslaničke grupe Partija ujedinjenih penzionera Srbije (PUPS), dr Milorad Mijatović, predsednik Poslaničke grupe Socijaldemokratska partija Srbije, Aleksandar Antić, zamenik predsednika Poslaničke grupe SOCIJALISTIČKA PARTIJA SRBIJE (SPS) (nakon čijeg izlaganja je narodni poslanik Goran Ješić ukazao na povredu člana 106. Poslovnika), Marija Obradović, predstavnik Poslaničke grupe Srpska napredna stranka (nakon čijeg izlaganja su se za reč, po Poslovniku, javili narodni poslanici: Bojan Pajtić – ukazao je na povredu člana 107. Poslovnika, Ana Stevanović – ukazala je na povredu člana 106. stav 1. Poslovnika, Radoslav Milojičić – ukazao je na povredu člana 108. Poslovnika, Maja Gojković – ukazala je na povredu člana 27. stav 2. Poslovnika, Veroljub Arsić – ukazao je na povredu člana 103. stav 7. Poslovnika i Saša Radulović – ukazao je na povredu člana 106. stav 1. Poslovnika), Milija Miletić i Miroslav Aleksić (povodom čijeg izlaganja se za reč javio predstavnik predlagača, a replicirao mu je narodni poslanik Miroslav Aleksić), nakon čega je predsedavajući odredio pauzu u trajanju od 10 minuta.

Sednica je nastavljena u 12 časova i 25 minuta, a za reč se javio predstavnik predlagača, povodom replike narodnog poslanik Miroslava Aleksića. U nastavku pretresa učestvovali su narodni poslanici: Milena Turk, Slaviša Ristić (nakon čega su se za reč, po Poslovniku, javili narodni poslanici: Maja Gojković – za repliku na izlaganje narodnog poslanika Slaviše Ristića, Vladimir Đukanović – ukazao je na povredu člana 107. Poslovnika, Slaviša Ristić - za repliku narodnom poslaniku Maji Gojković, Vladimir Đukanović – za repliku narodnom poslaniku Slaviši Ristiću, nakon čega su uzajamno replicirali narodni poslanici Vladimir Đukanović i Slaviša Ristić i Milan Lapčević – ukazao je na povredu člana 107. Poslovnika), Srđan Nogo (replicirao mu je narodni poslanik Vladimir Đukanović), Đorđe Milićević, Zoran Živković, Marijan Rističević (nakon čega je narodni poslanik Zoran Živković ukazao na povrede čl. 106, 107. i 108. Poslovnika, a narodni poslanik Marijan Rističević na povrede čl. 103. i 104. Poslovnika), Saša Radulović (narodni poslanik Dragomir Karić je ukazao na povredu člana 106. Poslovnika), Veroljub Arsić (narodni poslanik Saša Radulović je ukazao na povredu člana 106. Poslovnika, a narodni poslanik Vladimir Đukanović na povredu člana 107. Poslovnika), Đorđe Vukadinović, Vladimir Đukanović (nakon čega su na povrede Poslovnika ukazali narodni poslanici: Đorđe Vukadinović – na povredu člana 107. Poslovnika, Vladimir Đukanović na povrede čl. 106. i 103. Poslovnika, a objašnjenje je dao predsedavajući, Milan Lapčević – na povrede čl. 103. i 104. Poslovnika, a objašnjenje je dao predsedavajući, Đorđe Vukadinović – na povredu člana 106. stav 2. Poslovnika i Maja Gojković – na povredu člana 27. stav 2. Poslovnika) i mr Ivan Kostić (replicirala mu je narodni poslanik Maja Gojković).

Predsedavajući je, saglasno članu 27. i članu 87. st. 2. i 3. Poslovnika, produžio rad sednice Narodne skupštine i posle 18,00 časova i odredio pauzu do 15,00 časova.

Sednica je nastavljena u 15 časova i 10 minuta.

U nastavku pretresa učestvovali su narodni poslanici: dr Branislav Blažić (replicirao mu je narodni poslanik prof. dr Vojislav Šešelj), Balša Božović, Aleksandar Marković (replicirao mu je narodni poslanik Bojan Pajtić), predstavnik predlagača (replicirao mu je narodni poslanik Bojan Pajtić, a zatim su uzajamno replicirali narodni poslanici Balša Božović i Aleksandar Marković, nakon čega su na povrede Poslovnika ukazali narodni poslanici: Milan Lapčević – na povredu člana 107. Poslovnika, Vladimir Đukanović – na povredu člana 108. Poslovnika, Marijan Rističević – na povrede čl. 103, 107, 108. i 109. Poslovnika i Bojan Pajtić – na povredu člana 107. Poslovnika), Dejan Nikolić, predstavnik predlagača i Darko Laketić. Zatim su se za reč, po Poslovniku, javili narodni poslanici: Bojan Pajtić (za repliku na izlaganje predstavnika predlagača), Maja Gojković (ukazala je na povredu člana 27. Poslovnika, a objašnjenje je dao predsedavajući), Đorđe Komlenski (ukazao je na povredu člana 103. stav 1. Poslovnika), Vladimir Đukanović (ukazao je na povrede čl. 104. i 108. Poslovnika), Biljana Pantić Pilja (ukazala je na povredu člana 100. Poslovnika) i mr Igor Bečić (ukazao je na povredu člana 103. stav 3. Poslovnika) i predstavnik predlagača, nakon čega je predsedavajući pozvao šefove poslaničkih grupa da dođu u salu I, a zatim je odredio pauzu u trajanju od 10 minuta.

Sednica je nastavljena u 16 časova i 50 minuta.

U nastavku pretresa učestvovali su narodni poslanici: Aleksandra Jerkov (replicirala joj je narodni poslanik Maja Gojković, nakon čega se za repliku javila narodni poslanik Aleksandra Jerkov, a na povredu člana 27. Poslovnika je ukazala narodni poslanik Biljana Pantić Pilja), Aleksandra Đurović (replicirao joj je narodni poslanik Boško Obradović, zatim je narodni poslanik Milan Lapčević ukazao na povredu člana 104. Poslovnika, nakon čega je narodni poslanik Aleksandra Đurović replicirala narodnom poslaniku Bošku Obradoviću, narodni poslanik Milan Lapčević je ukazao na povredu člana 104. Poslovnika, narodni poslanik Tatjana Macura je ukazala na povredu člana 106. stav 1. Poslovnika, narodni poslanik Vladimir Đukanović je ukazao na povrede čl. 103, 104. i 108. Poslovnika i narodni poslanik Vladimir Orlić je ukazao na povrede čl. 27. i 109. Poslovnika, a objašnjenje je dao predsedavajući), Jovan Palalić, Marko Parezanović, Mirko Krlić, prof. dr Marko Atlagić (nakon čijeg izlaganja je narodni poslanik Saša Radulović ukazao na povredu člana 106. stav 1. Poslovnika, a zatim su uzajamno replicirali narodni poslanici Bojan Pajtić i prof. dr Marko Atlagić), Srbislav Filipović, Nataša Mićić, Zoran Krasić i Dragan Šormaz, nakon čega je predsedavajući odredio pauzu u trajanju od 10 minuta.

Sednica je nastavljena u 18 časova i 50 minuta.

U nastavku pretresa učestvovali su narodni poslanici: dr Žarko Korać, Vladimir Orlić, Milorad Mirčić (replicirao mu je narodni poslanik mr Igor Bečić, a zatim je narodni poslanik prof. dr Vojislav Šešelj ukazao na povredu Poslovnika, ne navodeći član Poslovnika na koji se povreda odnosi), predstavnik predlagača (nakon čijeg izlaganja su se za reč, po Poslovniku, javili narodni poslanici: prof. dr Vojislav Šešelj – za repliku, Vjerica Radeta – ukazala je na povredu člana 107. Poslovnika, a objašnjenje je dao predsedavajući, Boško Obradović – za repliku na izlaganje predstavnika predlagača, koji se zatim javio za reč, mr Igor Bečić – za repliku narodnom poslaniku prof. dr Vojislavu Šešelju, koji je zatim replicirao predstavniku predlagača i dr Aleksandar Martinović – ukazao je na povredu člana 107. Poslovnika), Aleksandra Tomić, prof. dr Vojislav Šešelj, predsednik Poslaničke grupe Srpska radikalna stranka (nakon čijeg izlaganja su na povrede Poslovnika ukazali narodni poslanici Đorđe Vukadinović – na povredu člana 107. stav 1. Poslovnika i Maja Gojković – na povredu člana 27. Poslovnika), dr Sanda Rašković Ivić, predsednik Poslaničke grupe Demokratska stranka Srbije, Bojan Pajtić, predsednik Poslaničke grupe Demokratska stranka, Čedomir Jovanović, predsednik Poslaničke grupe Liberalno demokratska partija – SDA Sandžaka, Saša Radulović, predsednik Poslaničke grupe „Dosta je bilo“, Ivica Dačić, predsednik Poslaničke grupe SOCIJALISTIČKA PARTIJA SRBIJE (SPS) (replicirao mu je narodni poslanik Čedomir Jovanović, kome je zatim replicirao narodni poslanik Ivica Dačić) i Đorđe Komlenski, predsednik Poslaničke grupe POKRET SOCIJALISTA - NARODNA SELjAČKA STRANKA - UJEDINjENA SELjAČKA STRANKA, nakon čijeg izlaganja je predsedavajući zaključio pretres, obratio se narodnim poslanicima i odredio pauzu u trajanju od 15 minuta.

Sednica je nastavljena u 20 časova i 55 minuta.

Saglasno članu 9. stav 5. Poslovnika, predsedavajući je utvrdio Listu kandata za predsednika Narodne skupštine na kojoj je jedan kandidat – narodni poslanik Maja Gojković.

Pre pristupanja izboru predsednika Narodne skupštine, predsedavajući je podsetio da je potrebno da Narodna skupština odluči da li će se o izboru za predsednika glasati tajno ili javno, a javno se glasa prozivanjem narodnih poslanika i predložio da se izbor predsednika obavi javnim glasanjem – prozivanjem narodnih poslanika.

Narodna skupština je, većinom glasova (od 227 prisutnih narodnih poslanika, 207 je glasalo za, četiri protiv, tri su se uzdržala, a 13 nije glasalo), prihvatila predlog predsedavajućeg da se izbor predsednika Narodne skupštine obavi javnim glasanjem, prozivanjem narodnih poslanika.

Zatim je Narodna skupština pristupila javnom glasanju za izbor predsednika Narodne skupštine prozivanjem narodnih poslanika na način i po postupku utvrđenom članom 131. Poslovnika.

Nakon sprovedenog javnog glasanja prozivanjem narodnih poslanika i utvrđivanja rezultata glasanja, predsedavajući je obavestio da je od 233 prisutna narodna poslanika, za kandidata za predsednika Narodne skupštine Maju Gojković glasalo 159 narodnih poslanika, 73 protiv, a jedan se uzdržao.

Na osnovu rezultata glasanja, predsedavajući je konstatovao da je Narodna skupština, većinom glasova svih narodnih poslanika, izabrala Maju Gojković za predsednika Narodne skupštine i čestitao joj na izboru.

Zatim se predsednik Maja Gojković obratila narodnim poslanicima i zahvalila na poverenju koje su joj ukazali izborom za predsednika Narodne skupštine.

Zatim je Narodna skupština prešla na **3. tačku dnevnog reda – IZBOR POTPREDSEDNIKA NARODNE SKUPŠTINE.**

Predsednik Narodne skupštine je podsetila da je članom 14. Poslovnika Narodne skupštine propisano da Narodna skupština utvrđuje broj potpredsednika na predlog predsednika Narodne skupštine. Saglasno navedenoj odredbi Poslovnika i obavljenim konsultacijama sa predstavnicima poslaničkih grupa, predsednik je predložila da Narodna skupština utvrdi da u ovom sazivu ima sedam potpredsednika.

Zatim je predsednik obavestila da je, u skladu sa članom 15. Poslovnika Narodne skupštine, primila predlog za sedam kandidata za potpredsednike Narodne skupštine i da su kandidati za potpredsednike Narodne skupštine narodni poslanici: Konstantin Arsenović, izabran sa Izborne liste ALEKSANDAR VUČIĆ - SRBIJA POBEĐUJE, Veroljub Arsić, izabran sa Izborne liste ALEKSANDAR VUČIĆ - SRBIJA POBEĐUJE, prof. dr Vladimir Marinković, izabran sa Izborne liste ALEKSANDAR VUČIĆ - SRBIJA POBEĐUJE, Đorđe Milićević, izabran sa Izborne liste IVICA DAČIĆ - „Socijalistička partija Srbije (SPS), Jedinstvena Srbija (JS) - Dragan Marković Palma“, Jasmina Nikolić, izabrana sa Izborne liste DOSTA JE BILO - SAŠA RADULOVIĆ, Vjerica Radeta, izabrana sa Izborne liste „Dr VOJISLAV ŠEŠELj - SRPSKA RADIKALNA STRANKA“ i Gordana Čomić, izabrana sa Izborne liste ZA PRAVEDNU SRBIJU - DEMOKRATSKA STRANKA (NOVA, DSHV, ZZS).

Nakon toga, predsednik je otvorila pretres o predlogu kandidata za potpredsednike Narodne skupštine.

S obzirom da se niko od narodnih poslanika nije javio za reč, predsednik je zaključila pretres.

Narodna skupština je, većinom glasova (od 228 prisutnih narodnih poslanika, 206 je glasalo za, 12 protiv, dva su se uzdržala, a osam nije glasalo), utvrdila da u ovom sazivu ima sedam potpredsednika.

Zatim je predsednik, saglasno članu 16. stav 5. Poslovnika, po azbučnom redu prezimena, utvrdila Listu kandidata za potpredsednike Narodne skupštine:

1. Konstantin Arsenović,

2. Veroljub Arsić,

3. prof. dr Vladimir Marinković,

4. Đorđe Milićević,

5. Jasmina Nikolić,

6. Vjerica Radeta i

7. Gordana Čomić.

Pre prelaska na glasanje, predsednik je podsetila da, ako Narodna skupština odluči da se glasa javno, prema članu 17. stav 2. Poslovnika, glasa se prozivkom.

Takođe, predsednik je podsetila da Narodna skupština, prema članu 104. stav 1. Ustava Republike Srbije, bira potpredsednike Narodne skupštine većinom glasova svih narodnih poslanika, nakon čega je Narodna skupština pristupila glasanju.

Pošto je zaključila glasanje i saopštila da je za kandidate Konstantina Arsenovića, Veroljuba Arsića, prof. dr Vladimira Marinkovića, Đorđa Milićevića, Vjericu Radeta glasalo 207 narodnih poslanika, da niko nije glasao protiv, a da su se dva uzdržala i da je za kandidata Gordanu Čomić glasalo 208 narodnih poslanika, da niko nije glasao protiv, a da se jedan uzdržao, kao i da je za kandidata Jasminu Nikolić glasalo 16 narodnih poslanika, 75 protiv, tri su se uzdržala, a 115 nije želelo da glasa, predsednik je konstatovala da su kandidati: Konstantin Arsenović, Veroljub Arsić, prof. dr Vladimir Marinković, Đorđe Milićević, Vjerica Radeta i Gordana Čomić dobili većinu glasova svih narodnih poslanika i da su izabrani za potpredsednike Narodne skupštine, nakon čega je, u ime narodnih poslanika i u svoje ime, čestitala potpredsednicima Narodne skupštine na izboru.

Zatim je Narodna skupština prešla na **4. tačku dnevnog reda – IMENOVANjE GENERALNOG SEKRETARA NARODNE SKUPŠTINE**.

U pretresu su učestvovali narodni poslanici Boško Obradović, predsednik Poslaničke grupe DVERI i Bojan Pajtić, predsednik Poslaničke grupe Demokratska stranka.

Pošto se niko više nije javio za reč, predsednik je zaključila pretres, a zatim je Narodna skupština pristupila glasanju.

Nakon što je zaključila glasanje, predsednik je konstatovala da je Narodna skupština, većinom glasova od ukupnog broja narodnih poslanika (od 197 prisutnih narodnih poslanika, 159 je glasalo za, 20 protiv, 12 se uzdržalo, a šest nije glasalo), imenovala Svetislavu Bulajić za generalnog sekretara Narodne skupštine.

Predsednik je, u ime narodnih poslanika i u svoje ime, čestitala Svetislavi Bulajić na imenovanju za generalnog sekretara Narodne skupštine.

Predsednik je obavestila da se nisu stekli uslovi da Narodna skupština pređe na **5. tačku dnevnog reda – IZBOR ČLANOVA RADNIH TELA NARODNE SKUPŠTINE**, zbog toga što neke poslaničke grupe nisu dostavile svoje predloge kandidata za članove radnih tela Narodne skupštine ili su dostavile predloge koji nisu u skladu sa kvotama koje im pripadaju u pogledu broja članova radnih tela Narodne skupštine i da će se, u tom smislu, obaviti dodatne konsultacije, kao i da će narodni poslanici o nastavku sednice biti naknadno obavešteni.

Drugog dana rada, sednica je završena u 23 časa i 35 minuta.

**Treći dan rada – 22. jun 2016. godine**

Sednica je počela u 10 časova i 5 minuta.

Sednici je predsedavala Maja Gojković, predsednik Narodne skupštine Republike Srbije.

Predsednik je konstatovala da, prema službenoj evidenciji, sednici prisustvuju 134 narodna poslanika, a primenom elektronskog sistema za glasanje utvrđeno je da je u sali prisutno 168 narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine.

Predsednik je obavestila da su javili da će odsustvovati narodni poslanici: prof. dr Žarko Obvradović, Konstantin Arsenović, Stefana Miladinović, Gordana Čomić, Vesna Marjanović i Nataša Vučković.

Prema evidenciji Službe Narodne skupštine, sednici nisu prisustvovali, a nisu obavestili o sprečenosti, narodni poslanici: Dušan Bajatović, Balša Božović, Dušan Borković, Žika Gojković, Goran Ješić, Mihailo Jokić, Dragomir Karić, Milanka Karić, Borisav Kovačević, Milan Krkobabić, Tatjana Macura, Nataša Mićić i dr Sulejman Ugljanin.

Zatim je Narodna skupština nastavila rad i prešla na **5. tačku dnevnog reda - IZBOR ČLANOVA RADNIH TELA NARODNE SKUPŠTINE.**

Za ovu tačku dnevnog reda narodni poslanici su primili Predlog odluke o izboru članova i zamenika članova odbora Narodne skupštine Republike Srbije.

Saglasno članu 192. stav 3. Poslovnika Narodne skupštine, predsednik Narodne skupštine je otvorila jedinstveni pretres oPredlogu odluke.

U jedinstvrnom pretresu učestvovali su narodni poslanici: prof. dr Vojislav Šešelj, predsednik Poslaničke grupe Srpska radikalna stranka (nakon čijeg izlaganja je narodni poslanik dr Aleksandar Martinović ukazao na povredu člana 27. Poslovnika, a objašnjenje je dala predsednik), Marko Đurišić, predsednik Poslaničke grupe Socijaldemokratska stranka, Boško Obradović, predsednik Poslaničke grupe DVERI (narodni poslanik Dušan Pavlović ukazao je na povredu člana 106. Poslovnika, a objašnjenje je dala predsednik), Veroljub Arsić, predstavnik Poslaničke grupe Srpska napredna stranka i Zoran Živković, koji je u izlaganju naveo da je u Predlogu odluke, bez njegove saglasnosti, predložen za zamenika člana u Odboru za kontrolu službi bezbednosti, zbog čega je zamolio da se njegovo ime briše iz Predloga odluke, nakon čega je predsednik, uvažavajući zahtev, zatražila da se u zapisnik unese da se iz dela Predloga odluke, pod rednim brojem 19. Odbor za kontrolu službi bezbednosti, redni broj 8. Zoran Živković, za zamenika člana - briše. U nastavku jedinstvenog pretresa učestvovao je narodni poslanik prof. dr Vojislav Šešelj, predsednik Poslaničke grupe Srpska radikalna stranka, nakon čega su se za reč, po Poslovniku, javili narodni poslanici: Milan Lapčević (ukazao je na povredu člana 108, a u vezi člana 106. Poslovnika), prof. dr Ljubiša Stojmirović (ukazao je na povredu člana 107. Poslovnika) i dr Aleksandar Martinović (replicirao je narodnom poslaniku prof. dr Vojislavu Šešelju), posle čega je predsednik zaključila jedinstveni pretres.

Narodna skupština je, većinom glasova od ukupnog broja narodnih poslanika (od 216 prisutnih narodnih poslanika, 207 je glasalo za, dva su se uzdržala, a sedam nije glasalo), usvojila Predlog odluke o izboru članova i zamenika članova odbora Narodne skupštine Republike Srbije, u celini.

Nakon toga, Narodna skupština je, saglasno članu 103. stav 6. Poslovnika, prešla na odlučivanje o povredama Poslovnika na koje su, u toku sednice, ukazali narodni poslanici.

Narodna skupština je odlučila da je bilo povrede: člana 107. Poslovnika Narodne skupštine, na koju je ukazao narodni poslanik Vladimir Đukanović, na sednici 3. juna 2016. godine, u 17 časova i 37 minuta (od 217 prisutnih narodnih poslanika, 131 je glasao za, 11 protiv, jedan se uzdržao, a 74 nisu glasala) i čl. 106. i 107. Poslovnika Narodne skupštine, na koje je ukazao narodni poslanik Srđan Nogo, na sednici 3. juna 2016. godine, u 17 časova i 50 minuta (od 213 prisutnih narodnih poslanika, 148 je glasalo za, 12 protiv, a 53 nisu glasala).

Pošto je Narodna skupština obavila razmatranje svih tačaka dnevnog reda ove sednice i odlučivanje o njima, predsednik Narodne skupštine je, saglasno članu 102. Poslovnika Narodne skupštine, zaključila Prvu sednicu Narodne skupštine Republike Srbije.

Trećeg dana rada, sednica je zaključena u 10 časova i 55 minuta.

|  |  |
| --- | --- |
| GENERALNI SEKRETAR | PREDSEDNIK |
|  |  |
| Svetislava Bulajić | Maja Gojković |